als_Latn dik_Latn sag_Latn
Pas takimit, ne një prononcim për gazetaret, kryetari i PS-se Rama deklaroi se: “Ishte një takim për të finalizuar fazën e parë të procesit. Kemi konkluduar në parim që në zgjedhje do të paraqitemi me kandidatë të përbashkët. Nuk do të ketë ndarje mekanike të njësive vendore, por çdonjëra nga partitë do të propozojë për një numër njësish dhe do të ketë të drejtën e votës për të dhënë konsensus për kandidatin e propozuar nga partia tjetër".
Në total janë 15 Bashki në të cilat LSI-ja do të propozojë kandidaturat e saj ne Berat, Lezhë, Gjirokastër, Kukës, Pogradec, Kuçovë, Skrapar, Vorë, Bulqizë, Cërrik, Mallakastër, Delvinë, Prrenjas, Selenicë dhe Kolonjë.
Nga ana e tij, Ilir Meta tha: “Shpreh kënaqësinë për debatin konstruktiv që kemi pasur deri tani. Shqetësimi ynë i përbashkët është që reforma historike administrativo-territoriale të kurorëzohet me sukses përmes zgjedhjes së administratorëve më të mirë. Prioriteti ynë është përzgjedhja e kandidatëve më të mirë. E theksoj se ka qenë një reformë madhore dhe vetëm përmes përzgjedhjes së më të mirëve, reforma do të japë menjëherë ndikimin për përmirësimin e jetës së qytetarëve. Me tej kreu i Kuvendit tha se në datën 1 prill do të merret vesh lista e plotë e të gjithë kandidatëve.
als_Latn als_Latn als_Latn